o
Kunnian Kuninkaan seurakunta, Jerusalem
TULTA JERUSALEMISTA
Pastori Oren Lev Ari
Shalom ystävät! Tänään puhun siunauksista.
Miten Herran siunauksen voi saada?
Vain Jeesuksen, Jumalan Messiaan, kautta.
Katsotaan Luukkaan evankelimi 6:46.
Jeesus kysyy: "Miksi te sanotte minulle: 'Herra, Herra',
mutta ette tee mitä minä sanon?
Minä kerron teille, millainen on se, joka tulee minun luokseni,
kuulee minun sanani ja tekee niiden mukaan.
Hän on kuin mies, joka taloa rakentaessaan
kaivoi syvään ja laski perustuksen kalliolle.
Kun sitten vedet tulvivat ja syöksyivät taloa vasten,
ne eivät saaneet sitä horjumaan, koska se oli hyvin rakennettu.
Se taas, joka kuulee mutta ei tee, on kuin mies,
joka rakensi talon maan pinnalle, ilman perustusta.
Kun tulvavedet syöksyivät taloa vasten,
se sortui heti maan tasalle."
Rakkaat veljet ja sisaret!
Tästä puhuminen ei ole muodissa, mutta tämän haluan sanoa:
Jumala siunasi meidät taivaissa kaikella hengellisellä siunauksella
Jeesuksessa Kristuksessa.
On olemassa keino saada siunaukset maan päälle.
Jumala ei tahdo siunauksien pysyvän taivaassa.
Hän haluaa ne maan päälle.
Jumala sanoi, että saamme ne ja elämme niissä,
koska Hän on valkeuksien Isä, ja jokainen hyvä lahja on Häneltä.
Jeesuksen Kristuksen nimessä.
Perusta siunauksen saamiselle,
tie siunauksen saamiseen,
on kuunnella Herraa ja totella Häntä.
Jotkut kutsuvat Jeesusta Herraksi,
ja sanovat antavansa elämänsä Hänelle.
"Elämäni kuuluu Sinulle."
Mutta he eivät kuitenkaan elä sanojensa mukaisesti.
He eivät elä sen mukaan eivätkä tee mitä Jeesus käskee.
He sanovat: "Olen Uudessa liitossa, olen uusi luomus."
Uusi luomus on kiinni Herrassa Jeesuksessa.
Uusi luomus ei voi siis vastustaa sitä, mitä Hän sanoo.
Ajattelemme, että vain kuunteleminen riittää.
Usko tulee kuulemisesta, ja kuuleminen Kristuksen sanan kautta.
Mutta jos uskolla ei ole perustaa, emmekä toteuta sitä,
emme saa mitään.
Siksi haluan puhua tänään siitä, miten siunauksia saadaan.
Jeesus puhuu kahdesta miehestä, jotka rakentavat talon.
Talo tarkoittaa elämäämme, perhettämme tai palvelutyötämme.
Mille perustalle rakennamme sen?
Oikealla perustalla kestämme kaikki vaikeudet.
Tulva tulee.
Jumala sallii sen, että tulva tulee testaamaan meitä.
Jumala ei halua meidän rakentavan jotain mitä Hän ei ole pyytänyt.
Meidän pitää rakentaa koko elämämme,
perheemme, palvelutyömme ja kaikki yhdelle perustalle:
Jeesukselle Kristukselle ja kuuliaisuudelle Häntä kohtaan.
Eli teemme sen, mitä Hän käskee.
Mutta Jeesus puhuu toisestakin miehestä.
Miehestä, joka rakensi ilman perustaa.
Hän rakensi siis ilman kuulemista.
Rakentamisemme ja kuulemisemme kuuluvat yhteen.
Kun rakennamme, meidän täytyy kuunnella mitä Jumala sanoo meille.
Ja sitten meidän täytyy tehdä, mitä Hän sanoo.
Koska kun tulva tulee, emmekä ole kuulleet emmekä totelleet,
meidän täytyy selvitä tulvasta yksin,
mutta jos kuuntelimme ja tottelimme,
voimme sanoa: "Isä ja Herra Jeesus, mitä nyt tapahtuu?
Ja jos rakennat kuuliaisuuden perustalle,
rakennat elämäsi varman päälle.
Kun tulva tulee, Herra, jota olet totellut,
menee edellesi tulvaa vastaan.
Jeesus sanoi opetuslapsilleen pyhäpäivän aattona:
"Lähtekäämme yli toiselle rannalle".
Markuksen evankeliumi 4:35.
Ja sinä päivänä hän illan tultua sanoi heille:
"Lähtekäämme yli toiselle rannalle".
Niin he laskivat kansan luotaan ja ottivat hänet mukaansa,
niinkuin hän venheessä oli;
ja muitakin venheitä oli hänen seurassaan.
Ja nousi kova myrskytuuli, ja aallot syöksyivät venheeseen,
Ja itse hän oli peräkeulassa ja nukkui nojaten päänaluseen.
Ja he herättivät hänet ja sanoivat hänelle:
"Opettaja, etkö välitä siitä, että me hukumme?"
Ja herättyään hän nuhteli tuulta ja sanoi järvelle:
"Vaikene, ole hiljaa". Niin tuuli asettui, ja tuli aivan tyven.
Ja hän sanoi heille: "Miksi olette niin pelkureita?
Kuinka teillä ei ole uskoa?"
He toimivat Herran Sanan mukaan.
He eivät lähteneet matkaan omasta halustaan.
He eivät toimineet sen mukaan, mitä itse halusivat,
vaan he rakensivat elämänsä Herran Sanan varaan.
Mutta heillä oli ongelma: he eivät uskoneet loppuun saakka.
Näinkin voi käydä: alamme toimia, mutta meillä ei olekaan uskoa.
Mutta puhun tänään siitä, että jos Herra on käskenyt sinua,
ja olet totellut, ja tulee tulva ja vaikeuksia,
muista tämä: Herra on veneessäsi.
Hän on siellä, missä Häntä totellaan,
ja missä rakennetaan Hänen Sanansa varaan,
eikä pelkästään hoeta: "Oi Herra, rakastan Sinua!"
"Ihminen näkee ulkomuodon, mutta Herra näkee sydämen."
Jumala katsoo sydämeen, Jeesuksen Kristuksen nimessä.
Siksi kehotan teitä tarkistamaan perustuksenne,
ja sen, mitä sydämessänne on.
Mikä on motiivisi? Miksi teet, mitä teet?
Jos rakennat elämäsi Jumalan Sanan perustalle
ja kuuliaisuudelle Jeesusta Kristusta kohtaan,
menestyt.
Katsotaan mitä Jumala sanoo Joosualle.
Hän sanoo mielenkiintoisen asian. Joosua 1:8.
"Älköön tämä lain kirja sinun suustasi poistuko,
vaan tutkiskele sitä päivät ja yöt,
että tarkoin noudattaisit kaikkea, mitä siihen on kirjoitettu,
sillä silloin sinä onnistut teilläsi ja silloin sinä menestyt.
Olenhan minä sinua käskenyt:
Ole luja ja rohkea; älä säikähdy äläkä arkaile,
sillä Herra, sinun Jumalasi, on sinun kanssasi,
missä ikinä kuljetkin."
Milloin Herra on kanssamme? Kun noudatamme Hänen Sanaansa.
Tiedän kyllä, että Jumala on aina kanssamme,
koska Hän on Isämme, ja Hän rakastaa meitä.
Mutta Hän tahtoo, että rakennamme elämäämme Hänen kanssaan.
Kun tottelet Häntä, rakennat Hänen kanssaan,
ja Hän on vastuussa siitä.
Jos et tottele, olet vastuussa siitä, mitä rakennat.
Rukoilen, että me kaikki tarkistaisimme perustuksemme,
ja sydäntemme motiivit Jeesuksen nimessä.
Siunausten perusta on kuuliaisuus Jumalalle
Hänen Voideltunsa, Jeesuksen, Jumalan Pojan, kautta.
Katsotaan 5. Mooseksen kirjan luku 28.
Se on hyvin tunnettu luku.
Sitä julistamme, kun haluamme siunauksia elämäämme.
Jumalan siunaukset annetaan meille Jeesuksen kautta,
kaikki nämä Mooseksen julistamat siunaukset.
Saimme ne Jeesuksen kautta. Hän saavutti ne meille.
Mutta meidän täytyy tietää, miten siunaukset alkavat toimia.
Ennen kuin alamme nauttia niistä, meidän täytyy tehdä jotain.
5. Mooseksen kirja 28:1
"Jos kuulet Herran, sinun Jumalasi ääntä..."
Mitä kuuleminen tässä tarkoittaa?
Kuuntelemista ja vastaanottamista.
Usein kuulemamme poistuu toisesta korvasta.
Jumala sanoo tässä Mooseksen kautta:
"Jos kuulet Herran, sinun Jumalasi, ääntä..."
Hän sanoo, että ensiksikin täytyy kuulla Herran ääntä.
"Miksi te huudatte minulle: 'Herra, Herra!' ettekä tee, mitä sanon?"
"...ja pidät tarkoin kaikki hänen käskynsä,
jotka minä tänä päivänä sinulle annan, niin Herra, sinun Jumalasi,
asettaa sinut korkeammaksi kaikkia kansoja maan päällä."
Jos tottelet Herraa, Hän asettaa sinut pääksi eikä hännäksi.
Hän hoitelee ongelmasi.
Monet haluavat siunauksia ja yrittävät ajaa ulos Saatanan
sanoen: "Otan sen, minkä Saatana on varastanut."
Meidän ei kuitenkaan tarvitse ottaa Saatanalta mitään takaisin.
Saatana tuli varastamaan ja tuhoamaan,
mutta Jeesus tuli, että saisimme elämän ja yltäkylläisyyden.
Siksi emme tarvitse sitä, minkä Saatana on varastanut,
vaan sitä, mitä Jeesus antaa: Jumalan yltäkylläisyyden.
Mutta saadaksemme sen meidän täytyy kuunnella Herraamme.
Monet yrittävät taistella jatkuvasti Saatanaa vastaan,
mutta Jumalan Sana sanoo, että meidän tulee antautua Jumalalle,
nöyrtyä Jumalan edessä,
ja taistella sen jälkeen Saatanaa vastaan.
Jos emme antaudu Jumalan auktoriteetille,
miten voisimme ajaa ulos Saatanan?
Saatana ei halua meidän elävän siunauksissa.
Hän lähettää vaikeuksia ja pelkoja.
Meidän täytyy totella Herraa Jeesusta.
Jos sanomme Häntä Herraksemme, meidän täytyy totella Häntä.
Katsotaan 1. Pietarin kirje 5:6.
"Nöyrtykää siis Jumalan väkevän käden alle..."
Nöyrtyminen tarkoittaa itsensä alentamista Jumalan edessä
sanoen: "Sinä olet Herra, tee mitä tahdot."
Jeesuksen Kristuksen nimessä.
"Jeesus, Sinä olet Herra, tee elämässäni, mitä tahdot."
"Nöyrtykää siis Jumalan väkevän käden alle,
että hän ajallansa teidät korottaisi..."
Jumalalla on siis aikansa, jolloin Hän toteuttaa konkreettisesti
siunaukset elämässämme.
Mutta sitä ennen meidän täytyy nöyrtyä Hänen edessään.
Saatat sanoa: "Herra, Herra",
mutta sinun täytyy myös tehdä mitä Hän käskee, vaikket haluaisikaan.
Sinun täytyy nöyrtyä, niinkuin Jeesuskin nöyrtyi.
Raamattu kertoo, että Hän oli nöyrä.
Hän alensi itsensä ihmiseksi pelastaakseen sielumme.
Ennen kuolemaansa Hän rukoili:
"Alköön tapahtuko minun tahtoni, vaan sinun, Isä."
Sitä on nöyrtyä ja tehdä mitä Jumala sanoo.
1. Piet. 5:6: "Nöyrtykää siis Jumalan väkevän käden alle,
että hän ajallansa teidät korottaisi..."
ja heittäkää kaikki murheenne hänen päällensä,
sillä hän pitää teistä huolen. Olkaa raittiit, valvokaa.
Teidän vastustajanne, perkele, käy ympäri niinkuin kiljuva jalopeura,
etsien, kenen hän saisi niellä."
Mitä valvominen tarkoittaa? Nöyrtymistä Jumalan edessä.
Silloin voimme pysyä lujana uskossa.
Usein haluamme taistella ensin Saatanaa vastaan,
ja vasta sitten nöyrtyä Jumalan edessä.
Sitten ihmettelemme, kun emme saa siunauksia.
Ensin nöyrry ja tee sitä, mistä et pidä,
niin Jumala antaa sinulle voiman, auktoriteetin ja uskon
vastustaa Saatanaa.
Silloin nautit Jumalan siunauksista, eikä Saatana voi sinulle mitään.
"Vastustakaa häntä lujina uskossa, tietäen,
että samat kärsimykset täytyy veljiennekin maailmassa kestää."
Jumalan totteleminen on vaikeaa lihallemme.
Vaikeuksia on paljon, mutta Jumala pelastaa meidät niistä kaikista,
Jeesuksen nimessä, Jumala pelastaa meidät.
Haluan rukoilla teidän puolestanne tästä asiasta.
Haluan rukoilla teidän puolestanne, jotka katsotte tätä Suomessa.
Siunaan teitä Herran Jeesuksen nimessä.
Voitte kirjoittaa meille, niin rukoilemme puolestanne.
Saatamme törmätä toisiimme, koska matkustelen usein.
Tel Avivissa tapasin juuri erään suomalaisen sisaren,
joka sanoi katselevansa ohjelmaani.
Jos tämä ohjelma siunaa sinua, tahdomme tietää siitä,
jos sinulle on apua siitä, mitä teemme.
Jumala siunaa sekä teitä että meitä.
Tahdon rukoilla tänään siunauksista.
Suurin siunaus on Herramme Jeesuksen armo.
Haluatteko saada sen? Armoa armon päälle.
Rukoilkaamme Jumalan armoa.
Isä meidän, joka olet taivaassa, kiitän Sinua. Nöyrryn edessäsi.
Uskon, että myös jokainen läsnä- olija ja katsoja nöyrtyy edessäsi.
Emme halua vain huutaa Jeesukselle: "Herra, Herra"
tekemättä sitä, mitä Hän sanoo.
Tahdomme rakentaa elämämme Kalliolle,
Jeesukselle ja Jumalan Sanan kuuliaisuudelle.
Haluamme kuulla ja ottaa vastaan, ja toteuttaa sitä elämässämme.
Nöyrrymme edessäsi, Isä.
Auta meitä saamaan siunaukset Sinulta.
Olet sanonut: "Siunaukset saavuttavat sinut."
Isä, haluamme nähdä sen elämässämme.
Jokainen, joka ottaa vastaan Aabrahamille antamasi siunauksen,
sen siunatun kertomuksen,
ottaa vastaan Herramme Jeesuksen ja saa siunauksen.
Mekin haluamme olla siunattuja, koska se toteutuu Jeesuksessa.
"Olemme siunattuja taivaallisissa
kaikella hengellisellä siunauksella Kristuksessa."
Isä, haluamme sen toteutuvan täällä.
Joku tarvitsee parantumista, joku vapautusta,
jotkut ihmissuhteet ovat rikkoutuneet,
aseta ne ennalleen, Isä, Jeesuksen Kristuksen nimessä.
Isä, eheytä ihmissuhteet ja kaikki, mikä on rikkoutunutta.
Sinä rakennat ja teet ihmeitä.
Isän, Pojan ja Pyhän Hengen nimessä.
Herramme Jeesuksen Kristuksen nimessä.
Veljet ja sisaret, toistan tämän asian:
Jeesus sanoi: "Miksi te huudatte minulle: 'Herra, Herra!'
ettekä tee, mitä minä sanon?"
Katsotaan sitä miestä, joka rakensi oikein.
Otetaan oppia siitä miehestä.
Ei siitä, joka rakensi miten sattuu.
Kuunnelkaa, mitä Jumala sanoo teille.
On kaikkein tärkeintä kuunnella Herramme ääntä.
Hän puhuu Sanansa, opettajan, veljien ja sisarten,
tapahtumien ja olosuhteiden, ehkä unienkin kautta,
ja henkilökohtaisen rukouksen kautta.
Kuunnelkaa Hänen ääntään, älkää sysätkö sitä syrjään.
Tehkää se, mitä Hän sanoo, niin menestytte.
Siunaan teitä Jeesuksen nimessä. Olen iloinen, että olimme täällä.
Siunaamme aina toisiamme kokoontuessamme yhteen.
Te ystävämme Suomessa, kun tulette Jerusalemiin,
käykää seurakunnassamme! Tahdomme nähdä teitä.
Siunatkaamme toinen toisiamme. Saamme Jumalan siunaukset.
Rakastamme teitä veljet ja sisaret,
ja Jeesus rakastaa teitä paljon.
Nouskaamme ottamaan siunaus vastaan.
Herra siunatkoon sinua ja varjelkoon sinua.
Herra valistakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan.
Jeesuksen Kristuksen nimessä, aamen.
Herran Jeesuksen Kristuksen armo ja Jumalan rakkaus
ja Pyhän Hengen osallisuus olkoon kaikkien teidän kanssanne.
Ja koko seurakunta vastaa: aamen!
Veljet ja sisaret, käännyn teidän puoleenne.
Jos siellä on joku, joka ei vielä usko Jeesukseen,
tänään voit ottaa Hänet vastaan Herrana ja Messiaana.
Rukoilkaa kanssani.
Voitte ottaa Jeesuksen vastaan Herrananne.
Toistakaa vain perässäni:
Isä Jumala, olen syntinen ihminen.
Anna anteeksi syntini.
Uskon, että Jeesus Kristus kuoli syntieni puolesta,
nousi ylös kuolleista ja vanhurskautti minut.
Avaan sydämeni: Jeesus Kristus, tervetuloa sydämeeni!
Ole Herrani ja Vapahtajani.
Auta minua seuraamaan Sinua.
Kasta minut Pyhällä Hengelläsi.
Sanoudun irti kirouksista ja otan vastaan Jumalan siunaukset
Sinussa, Jeesus Kristus.
Rukoilen Isän, Pojan ja Pyhän Hengen nimeen.
Jos rukoilitte näin koko sydämestänne,
teistä on tullut Jumalan lapsia.
Kirjoittakaa meille! Haluamme tietää missä olette,
niin yritämme lähettää teidät hyviin seurakuntiin,
missä teitä rakastetaan ja saatte hengellistä ravintoa.
Kirjoittakaa meille! Rauha teille Israelista, Jerusalemista!
Kunnian Kuninkaan messiaaninen seurakunta Jerusalemissa
Olemme toimineet Jerusalemin sydämessä 7 vuotta.
Tänä aikana olemme nähneet Jeesuksen väkevän käden työn
luvatussa maassa.
Kuten kaikkilla Elävän Jumalan seurakunnilla,
meilläkin on paljon työmuotoja eri puolilla Israelia
lasten, nuorten ja vanhusten parissa.
Pidämme huolta eritysesti uusista maahanmuuttajista
heidän sopeutuessaan historialliseen kotimaahansa.
Meillä on yli 10 työmuotoa, kuten nuorten toiminta ja kotiryhmät.
Päätehtävämme on evankeliumin saarnaaminen,
ja käytämme siinä apuna mediaa: televisiota, radiota ja internetiä.
Vaikka seurakuntamme on vielä nuori,
levitämme evankeliumia sateliittitelevision välityksellä.
Seurakuntamme ääni kuuluu yli 180 maassa.
Saamme päivittäin viestejä parantumisista,
uudesta elämästä ja sovinnosta Jumalan kanssa.
Elävä Sana Siionista on muuttanut koko maailman lopun aikoina,
kuten Jumala lupasi Jes. 2:3:ssa:
"Siionista lähtee laki, Jerusalemista Herran sana."
Rukoilemme, että kuten Jumala alun alkaen suunniteli,
Jerusalemista tulisi ylistyksen keskus
odottaessamme päivää, jolloin Jumala pystyttää jälleen
Daavidin sortuneen majan Jerusalemissa.
Kiitämme kaikkia ystäviämme. Kiitos tuestanne!
Kiitos rukouksistanne!
Siunatkoon Jumala teitä Jeesuksen voimallisessa nimessä!
Siunatkoon teitä Aabrahamin, Iisakin ja Jaakobin Jumala!
Jumala siunatkoon teitä Jeesuksen nimessä!
Suomennos: Hannele Tainio